Wusoki Bukow

Wusoki Bukowserbske mjeno: Wusoki Bukow ( Hohenbucko) je braniborska gmejna we wokrjesu Łobjo-Halštrow. Wona přisłuša wot 1992 Sliwinskemu hamtej ze sydłom w Sliwinje.

 Geografija 
Gmejna leži při třiróžku wokrjesow Łobjo-Halštrow, Teltow-Fleming a Dubja-Błóta, we wuběžkach delnjeho Fleminga. Wjes wobdawaja lěsy Rochowskeje hole. 

 Rozrjadowanje gmejny 
Gmejnskej dźělej stej Wusoki Bukow a Proßmarke.

 Stawizny 
mini|links|Napohlad wsy
Wjes je so w lěće 1346 w matriklach Mišnjanskeho biskopstwa prěni raz jako Hoenbockaw pisomnje naspomniła.Märkische Oderzeitung. 13. julija 2006, str. 9.
1419 mjenuje so wona jako Buckow bei Schlieben. Mjeno je serbsko-němska zestajenka z Hohen-, dokelž na hórce leži a -bucko ze serbskeho buk.A. Richter: Der Kreis Schweinitz. W: Eine kleine Heimatkunde für die Schulen des Kreises. 1912.

Wusoki Bukow a Proßmarke słušeštej wot 1816 do wokrjesa Schweinitz w pruskej Prowincy Sakska a wot 1952 do Herzbergskeho wokrjesa w NDRskim wobwodźe Choćebuz. Wot 1993 ležitej wsy w braniborskim wokrjesu Łobjo-Halštrow.

Dnja 31. decembra 2001 je so z gmejnow Wusoki Bukow a Proßmarke wutworiła nowa gmejna Wusoki Bukow.

 Wuwiće wobydlerstwa 
 lěto wobydlerstwo 1875  500 1890  500 1910  520 1925  532 1933  538 1939  501 lěto wobydlerstwo 1946  756 1950  797 1964  720 1971  699 1981  687 1985  681 lěto wobydlerstwo 1990  628 1995  586 2000  530 2005  727 2010  686 2015  646 lěto wobydlerstwo 2020  626 2021  614 2022  610 2023  607 2024  620
staw teritorija we wotpowědnym lěće; staw wobydlerstwa: 31. decembra (wot 1991)Historisches Gemeindeverzeichnis des Landes Brandenburg 1875 bis 2005. Landkreis Elbe-Elster. S. 18–21Bevölkerung im Land Brandenburg von 1991 bis 2015 nach Kreisfreien Städten, Landkreisen und Gemeinden, tabulka 7Amt für Statistik Berlin-Brandenburg (wud.): Statistischer Bericht A I 7, A II 3, A III 3. Bevölkerungsentwicklung und Bevölkerungsstand im Land Brandenburg (stajnje wudaća měsaca decembra), wot 2011 na zakładźe censusa 2011, wot 2022 na zakładźe censusa 2022

 Wosebitostki 
mini|Bukowska cyrkej
mini|upright|Póštowy stołp we Wusokim Bukowje

W lisćinje twarskich pomnikow steja tři škitane pomniki:
 wjesna cyrkej, kamjentny twar z błudźenkow (13. lětstotk)
 sakski póštowy stołp wot 1750, póštowej dróze z Lipska do Frankobroda a z Damneje do Góstkowa wjedźeštej přez Bukow
 cyrkej w Proßmarku Kirche

 Wobchad 
Wusoki Bukow leži při zwjazkowej dróze 87 mjez Herzbergom a Łukowom kaž tež při krajnej dróze L 70 mjez Damnej a Dobrjoługom-Góstkowom.

Zastanišćo Hohenbucko-Lebusa ležeše při železniskej čarje Falkenberg–Bezkow, kotraž bu 1995 zawrjena.

 Wosobiny 
 Ursula Fesca (1900–1975), keramikarka, narodźiła so we Wusokim Bukowje
 Edwin Zimmermann (1948–2024), politikar (SPD), chodźeše we Wusokim Bukowje do šule

 Nóžki 

 Wotkazaj 

 Strony gmejny na webstronje Sliwinskeho hamta

Kategorija:Sydlišćo we wokrjesu Łobjo-Halštrow
Kategorija:Prěnje naspomnjenje 1346
Kategorija:Cyrkwinska wjes